**Ministru kabineta noteikumu projekta "Grozījumi Ministru kabineta 2018.gada 28.augusta noteikumos Nr. 555 "Veselības aprūpes pakalpojumu organizēšanas un samaksas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”” projekts (turpmāk – noteikumu projekts) izstrādāts, pamatojoties uz: - Ministru kabineta 2010.gada 29.jūnija noteikumiem Nr.595 “Noteikumi par zemāko mēnešalgu un speciālo piemaksu ārstniecības personām”;- Informatīvais ziņojums “Par ārstniecības personu un ārstniecības iestāžu pārējā personāla atlīdzības palielināšanu 2019.-2021.gadam” (protokols Nr.56 46.§) (turpmāk - informatīvais ziņojums);- Ministru kabineta 2017.gada 7.augusta rīkojums Nr.394 “Par konceptuālo ziņojumu “Par veselības aprūpes sistēmas reformu”” (turpmāk – MK rīkojums Nr.394). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā iedzīvotāji saņem valsts apmaksātos veselības aprūpes pakalpojumus nosaka Ministru kabineta 2018.gada 28.augusta noteikumos Nr. 555 "Veselības aprūpes pakalpojumu organizēšanas un samaksas kārtība" (turpmāk – noteikumi). Saskaņā ar MK rīkojuma Nr.394 281. punktā noteikto, ārstniecības personu darba samaksas palielināšanai līdz 2023. gadam nepieciešams novirzīt 500,8 miljonus *euro*, ārstu un funkcionālo speciālistu vidējā darba samaksai 2021. gadā par mērķi nosakot divkāršu tautsaimniecībā nodarbināto vidējo darba samaksu. Ārstniecības un pacientu aprūpes personu darba samaksai nepieciešams sasniegt 60%, bet ārstniecības un pacientu aprūpes atbalsta personu vidējā darba samaksa nepieciešams sasniegt 40% no ārstu un funkcionālo speciālistu vidējās darba samaksas, lielāku finansējuma apjomu paredzot stacionārajām ārstniecības iestādēm. Šāds solis ļaus apturēt ārstniecības personāla migrāciju gan uz ambulatoro sektoru, gan arī migrāciju uz citām ES valstīm, kas šobrīd rada ļoti būtiskus draudus stacionāro veselības aprūpes pakalpojumu pieejamībai.Veselības ministrija izveidoja darba grupu[[1]](#footnote-1) (kurā piedalījās pārstāvji no Latvijas Ārstniecības un aprūpes darbinieku arodbiedrības, Latvijas Veselības un sociālās aprūpes darbinieku arodbiedrības, Latvijas Māsu asociācijas, Latvijas Slimnīcu biedrības, valsts un pašvaldību slimnīcām, Latvijas Jauno ārstu asociācijas, biedrības “Veselības aprūpes darba devēju asociācija”, kā arī pārstāvji no Veselības ministrijas (turpmāk – darba grupas pārstāvji)), kurā tika diskutēts par pasākumiem, lai novērstu veselības aprūpes darbinieku aizplūšanu no nozares, par ārstniecības iestādēs strādājošajiem darba samaksas palielināšanu un par virsstundu apmaksu. Darba grupa konceptuāli atbalstīja Veselības ministrijas piedāvāto variantu darba samaksas pieaugumam ārstniecības iestādēs strādājošiem 2019.- 2021. gadam vidēji 20% apmērā katru gadu, 2021. gadā ārstu vidējai darba samaksai sasniedzot divkāršu tautsaimniecībā nodarbināto vidējo darba samaksu.Tika izvērtēta veselības nozares sistēmā strādājošo esošā darba samaksa un lemts par 2019.gadam piešķirtā papildus finansējuma ārstniecības personu darba samaksas paaugstināšanai. Minētās darba grupas ietvaros, tika atbalstīts Noteikumu projekta 1.1. apakšpunktā iekļautais vidējās darba samaksas pieaugums (ievērojot iepriekš minēto darba samaksa proporcijas sadalījumu pa Noteikumu projekta 1.1. apakšpunktā iekļautajām ārstniecības personu iedalījuma kategorijām) (noteikumu 153. punkts).Līdz ar to 2019.gadā paredzēts palielināt ārstu un funkcionālo speciālistu darba samaksu no 1 125 *euro* līdz 1 350 *euro* mēnesī, ārstniecības un pacientu aprūpes personas un funkcionālo speciālistu asistentiem no 675 *euro* līdz 810 *euro* mēnesī, bet ārstniecības un pacientu aprūpes atbalsta personām – no 450 *euro* līdz 540 *euro* mēnesī. Ārstniecības personām stacionārajā sektorā tiek paredzēts palielināt darba samaksu, ņemot vērā obligātās piemaksas par diennakts darba režīmu nodrošināšanu, kā arī normālā pagarinātā darba laika pakāpenisku atcelšanu. 2018.gada 27.novembrī Ministru kabineta sēdē tika izskatīts Veselības ministrijas sagatavotais informatīvais ziņojums par ārstniecības personu un ārstniecības iestāžu pārējā personāla atlīdzības palielināšanu 2019. - 2021.gadam, par nepieciešamību plānot darba samaksas pieaugumu mediķiem turpmākajiem trim gadiem vidēji par 20% ik gadu, kā arī, lai izpildītu Latvijas Republikas Satversmes tiesas spriedumu saistībā ar normālā pagarinātā darba laika pakāpenisku atcelšanu un apmaksas nosacījumiem. Darba samaksas pieaugums ārstniecības personām 2019.gadam jau iepriekš bija iezīmēts, valdībai 2017.gadā apstiprinot konceptuālo ziņojumu “Par veselības aprūpes sistēmas reformu”. Tagad, atbilstoši informatīvajam ziņojumam plānots, ka **ambulatorajā sektorā** ārsti un funkcionālie speciālisti nākošgad saņemtu vidēji 1350 *euro* līdzšinējo 1125 *euro* vietā, 2020.gadā – vidēji 1620 *euro* un 2021.gadā – vidēji 1944 *euro*. Ārstniecības un pacientu aprūpes personām atalgojums pieaugtu no esošajiem 675 *euro* līdz vidēji 810 *euro* 2019.gadā, vidēji 972 *euro* 2020.gadā, un vidēji 1166 *euro* 2021.gadā. Savukārt ārstniecības un pacientu aprūpes atbalsta personām darba samaksa mainītos no 450 *euro* uz vidēji 540 *euro* 2019.gadā, vidēji 648 *euro* 2020.gadā un vidēji 778 *euro* 2021.gadā.Plānots, ka vidēji par 20% darba samaksa pieaugs arī **stacionārā sektorā** (*ņemot vērā obligātās piemaksas par diennakts darba režīmu nodrošināšanu*), tāpēc ārsti un funkcionālie speciālisti 2019.gadā saņemtu vidēji 1856 *euro* līdzšinējo 1547 *euro* vietā, savukārt 2020.gadā vidēji 2227 *euro* un 2021. gadā – vidēji 2672 *euro*, sasniedzot divkāršu tautsaimniecībā nodarbināto vidējo darba samaksu. Ārstniecības un pacientu aprūpes personām atalgojums pieaugtu no esošajiem vidēji 928 *euro* līdz 1114 *euro* 2019.gadā, līdz vidēji 1336 *euro* 2020.gadā un vidēji 1603 *euro* 2021.gadā. Savukārt ārstniecības un pacientu aprūpes atbalsta personām darba samaksa mainītos no vidēji 620 *euro* līdz 742 *euro* 2019.gadā, vidēji 891 *euro* 2020.gadā un vidēji 1069 *euro* 2021.gadā.Prognozējams darba samaksas palielinājums turpmākajos gados ir viens no būtiskākajiem soļiem, lai risinātu problēmas ar cilvēkresursu trūkumu nozarē. Arī šis aspekts izvērtēts informatīvajā ziņojumā. Procentuālais palielinājums par 20% paredzēts 2019.gadā darba samaksai ārstiem un funkcionālajiem speciālistiem, ārstniecības un pacientu aprūpes personām un funkcionālo speciālistu asistentiem un ārstniecības un pacientu aprūpes atbalsta personām, kas veidojas ņemot vērā vidējo plānoto darba samaksas palielinājum gan ārstniecības personālam ambulatorā sektorā, gan stacionārajā sektorā.Veselības ministrijas sagatavoto informatīvo ziņojumu š.g. 27.novembrī izskatīja Ministru kabineta sēdē (56.protokols 46. §, TA-2293) un tika atbalstīts priekšlikums par papildus nepieciešamo finansējumu, lai nodrošinātu Satversmes tiesas 2018. gada 15. maija sprieduma lietā Nr. 2017-15-01 izpildi, 2019.gadam 11 297 326 *euro* apmērā, 2020. gadam un 2021.gadam ik gadu 16 097 729 *euro* apmērā, kas tiks pārdalīts no 74.budžeta resora programmā 08.00.00 "Veselības aprūpes sistēmas reformas ieviešanas finansējums" rezervētā finansējuma (no valsts sociālās apdrošināšanas obligāto iemaksu sadales veselības aprūpes finansēšanai) uz Veselības ministrijas budžeta attiecīgajām apakšprogrammām, un finansējums 2019.gadam 4 800 403 *euro* apmērā tiks nodrošināts Veselības ministrijai piešķirto valsts budžeta līdzekļu ietvaros.11. pielikuma 2.punkta kapitācijas nauda tiek izteikta jaunā redakcijā 1,921918, attiecīgi palielināta par 20 %. 11. pielikuma 32.2.1. (jaunā redakcija - 2,76 *euro*) un 32.2.2. (jaunā redakcija – 0,49 *euro*) apakšpunkti tiek izteikti jaunā redakcijā sakarā ar 2019.gadā par 20% paredzēto darba samaksas palielinājumu.Tiek aktualizēti 4., 6.; 10 un 11. pielikumi, jo vienlaicīgi tiek izstrādāti Ministru kabineta noteikumi “Noteikumi par zemāko mēnešalgu un speciālo piemaksu ārstniecības personām”. Kā piemēram, 6.pielikuma 2.punkta 2.15.apakšpunktā ir veikti pakalpojuma tarifa samazinājumi, jo no 2019.gada 1.janvāra parenterāli ievadāmo ķīmijterapijas zāļu iegāde tiks veikta centralizēti un netiks apmaksāta ar pakalpojumu tarifiem. Norēķini par izlietotajām ķīmijterapijas zālēm ārstniecības iestādēs tiks veikti ar zāļu piegādātājiem atbilstoši līgumā noteiktajai kārtībai. Līdz ar to attiecīgās stacionārās veselības aprūpes pakalpojumu programmās veikts pakalpojumu tarifa samazinājums. Attiecīgi 10. pielikuma 2. punktā slodžu skaits aprēķiniem tiek noteikts ar 3 zīmēm aiz komata, jo apaļošana rada būtisku ietekmi uz finansējumu. Veicot steidzamās medicīniskās palīdzības punktu (SMPP) finansējuma aprēķinus 2019.gadam, slodžu apjoms pārskatīts un noteikts precīzāks, ņemot vērā SMPP darba laiku un atalgojumu pakalpojumu apmaksai par darbu dienas, nakts un svētku dienās.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmē ārstniecības iestādes un ārstniecības personas, kas noslēgušas un kuras noslēgs līgumus par valsts apmaksātu veselības aprūpes pakalpojumu sniegšanu, kā arī Nacionālais veselības dienests. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
|  | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **702 877 303** | **0** | **551 124 135** | **0** | **551 124 135** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 702 877 303 | 0 | 551 124 135 | 0 | 551 124 135 | 0 | 0 |
| 33.00.00 | 702 877 303 | 0 | 551 124 135 | 0 | 551 124 135 | 0 | 0 |
| 33.14.00 | 110 122 878 | 0 | 87 939 179 | 0 | 87 939 179 | 0 | 0 |
| 33.15.00 | 29 294 900 | 0 | 25 616 868 | 0 | 25 616 868 | 0 | 0 |
| 33.16.00 | 200 469 174 | 0 | 157 907 996 | 0 | 157 907 996 | 0 | 0 |
| 33.17.00 | 224 299 879 | 0 | 177 550 427 | 0 | 177 550 427 | 0 | 0 |
| 33.18.00 | 138 690 472 | 0 | 102 109 665 | 0 | 102 109 665 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **702 878 338** | **0** | **551 124 135** | **12 111 231** | **551 124 135** | **12 122 119** | **12 122 119** |
| 2.1. valsts pamatbudžets | 702 878 338 | 0 | 551 124 135 | 12 111 231 | 551 124 135 | 12 122 119 | 12 122 119 |
| 33.00.00 | 702 878 338 | 0 | 551 124 135 | 12 111 231 | 551 124 135 | 12 122 119 | 12 122 119 |
| 33.14.00 | 110 122 878 | 0 | 87 939 179 | 1 153 330 | 87 939 179 | 1 154 623 | 1 154 623 |
| 33.15.00 | 29 294 900 | 0 | 25 616 868 | 457 988 | 25 616 868 | 458 501 | 458 501 |
| 33.16.00 | 200 469 174 | 0 | 157 907 996 | 3 144 169 | 157 907 996 | 3 147 694 | 3 147 694 |
| 33.17.00 | 224 300 914 | 0 | 177 550 427 | 4 832 375 | 177 550 427 | 4 836 098 | 4 836 098 |
| 33.18.00 | 138 690 472 | 0 | 102 109 665 | 2 523 369 | 102 109 665 | 2 525 203 | 2 525 203 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1 035 | 0 | 0 | - 12 111 231 | 0 | - 12 122 119 | - 12 122 119 |
| 3.1. valsts pamatbudžets | -1 035 | 0 | 0 | - 12 111 231 | 0 | - 12 122 119 | - 12 122 119 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | - 12 111 231 | 0 | - 12 122 119 | - 12 122 119 |
| 5.1. valsts pamatbudžets | 0 | - 12 111 231 | - 12 122 119 | - 12 122 119 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ietekme uz 2019.-2021.gadu ik gadu:1. 2019.gadam 9 711 905 *euro* apmērā un 2020.gadam un turpmāk ik gadu 9 722 793 *euro* apmērā darba samaksas palielināšana pārējam personālam integrēšanai tarifos, kas nepieciešams valsts apmaksāto veselības aprūpes pakalpojumu sniegšanas nodrošināšanai un nav ārstniecības personas.Sadalījumā pa Veselības ministrijas (NVD) budžeta programmām:\* 1 153 330 *euro* 2019.gadam un 1 154 623 *euro* 2020.gadam un turpmāk ik gadu izdevumiem subsīdijām un dotācijām budžeta apakšprogrammai 33.14.00 “Primārās ambulatorās veselības aprūpes nodrošināšana”;\* 457 988 *euro* 2019.gadam un 458 501 *euro* 2020.gadam un turpmāk ik gadu izdevumiem subsīdijām un dotācijām budžeta apakšprogrammai 33.15.00 “Laboratorisko izmeklējumu nodrošināšana ambulatorajā aprūpē”;\* 3 144 169 *euro* 2019.gadam un 3 147 694 *euro* 2020.gadam un turpmāk ik gadu izdevumiem subsīdijām un dotācijām budžeta apakšprogrammai 33.16.00 “Pārējo ambulatoro veselības aprūpes pakalpojumu nodrošināšana”;\* 3 320 800 *euro* 2019.gadam un 3 324 523 *euro* 2020.gadam un turpmāk ik gadu izdevumiem subsīdijām un dotācijām budžeta apakšprogrammai 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”;\* 1 635 618 *euro* 2019.gadam un 1 637 452 *euro* 2020.gadam un turpmāk ik gadu izdevumiem subsīdijām un dotācijām budžeta apakšprogrammai 33.18.00 “Plānveida stacionāro veselības aprūpes pakalpojumu nodrošināšana”.2.Darba samaksas palielināšana ārstniecības personām, kas sniedz valsts apmaksātos veselības aprūpes pakalpojumus, saistībā ar pagarinātā normālā darba laika atcelšanu (20% darba samaksas pieaugumam pagarinātā normālā darba laika ietvarā) 2 399 326 *euro* Sadalījumā pa Veselības ministrijas (NVD) budžeta programmām:* 1 511 575 *euro* izdevumiem subsīdijām un dotācijām budžeta apakšprogrammai 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”;
* 887 751 *euro* izdevumiem subsīdijām un dotācijām budžeta apakšprogrammai 33.18.00 “Plānveida stacionāro veselības aprūpes pakalpojumu nodrošināšana”.

**Ārstniecības personu darba samaksas pieauguma nodrošināšanai nepieciešamais finansējums**

|  |  |  |
| --- | --- | --- |
| **Pasākums** | **2019.gads (grozījumi MK noteikumi 555)** | **2020.gads un turpmāk ik gadu (grozījumi MK noteikumi 555)** |
| **Izdevumi kopā Veselības ministrijai, *euro***  | **12 111 231** | **12 122 119** |
| ***Darba samaksas palielināšanai pārējam personālam valsts apmaksāto veselības aprūpes pakalpojumu sniegšanas nodrošināšanai un nav ārstniecības personas, 20% ikgadu***  | ***9 711 905*** | ***9 722 793*** |
| *t.sk. 33.00.00 Veselības aprūpes nodrošināšana* | 9 711 905 | 9 722 793 |
| ***Darba samaksas pieaugumam pagarinātā normālā darba laika ietvarā, 20% ikgadu***  | ***2 399 326*** | ***2 399 326*** |
| *t.sk. 33.00.00 Veselības aprūpes nodrošināšana* | 2 399 326 | 2 399 326 |

Detalizēti aprēķini skatāmi pie informatīvā ziņojuma.Papildus informējam, ka darba samaksas palielināšanai ārstniecības personām, kas sniedz valsts apmaksātos veselības aprūpes pakalpojumus (integrēšanai tarifos), ietekme 2019.-2021.gadam ir parādīta Ministru kabineta noteikumu projekta “Noteikumi par zemāko mēnešalgu un speciālo piemaksu ārstniecības personām” anotācijā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Vienlaikus attiecībā par pagarinātā normālā darba laika atcelšanai (bez plānotā 20% darba samaksas pieaugumu) nepieciešamo finansējumu Veselības ministrijas sagatavoto informatīvo ziņojumu š.g. 27.novembrī izskatīja Ministru kabineta sēdē (56.protokols 46. §, TA-2293) un tika atbalstīts priekšlikums par papildus nepieciešamo finansējumu, lai nodrošinātu Satversmes tiesas 2018. gada 15. maija sprieduma lietā Nr. 2017-15-01 izpildi, 2019.gadam 11 297 326 *euro* apmērā, 2020. gadam un 2021.gadam ik gadu 16 097 729 *euro* apmērā, kas tiks pārdalīts no 74.budžeta resora programmā 08.00.00 “Veselības aprūpes sistēmas reformas ieviešanas finansējums” rezervētā finansējuma (no valsts sociālās apdrošināšanas obligāto iemaksu sadales veselības aprūpes finansēšanai) uz Veselības ministrijas budžeta attiecīgajām apakšprogrammām, un finansējums 2019.gadam 4 800 403 *euro* apmērā tiks nodrošināts Veselības ministrijai piešķirto valsts budžeta līdzekļu ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaicīgi tiek izstrādāts Ministru kabineta noteikumu projekts “Noteikumi par zemāko mēnešalgu un speciālo piemaksu ārstniecības personām”, lai realizētu noteikumos paredzēto ārstniecības personu mēnešalgas palielinājumu un turpinātu sekmēt reformu ietvaros pakalpojumu pieejamības un kvalitātes uzlabošanos. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Veselības ministrijas darba grupas pārstāvji turpināja izvērtēt un noteikt ārstniecības iestādēs strādājošajiem darba samaksas palielināšanai nepieciešamo finansējumu vidējā termiņā, kā arī izskatītu jautājumu par iespējām ar esošajiem cilvēkresursiem nodrošināt pakalpojumu sniegšanu normāla darba laika ietvaros. |
| 2. | Sabiedrības līdzdalība projekta izstrādē | Darba grupas pārstāvji. |
| 3. | Sabiedrības līdzdalības rezultāti | Darba grupas pārstāvji konceptuāli atbalstīja Veselības ministrijas piedāvāto variantu darba samaksas pieaugumam ārstniecības iestādēs strādājošiem 2019.- 2021. gadam vidēji 20% apmērā katru gadu, 2021. gadā ārstu vidējai darba samaksai sasniedzot divkāršu tautsaimniecībā nodarbināto vidējo darba samaksu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, ārstniecība iestādes, ārstniecības personas, Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Vinničenko 67876029

Inga.Vinnicenko@vm.gov.lv

1. Apstiprināta 12.06.2018. ar Veselības ministrijas rīkojumu Nr.118 “Par darba grupas izveidi veselības aprūpes nozarē strādājošo personu darba samaksas palielināšanu”. [↑](#footnote-ref-1)